Mansfildo kalnas

Mansfildo kalnas () – kalnas Jungtinių Amerikos Valstijų šiaurės rytuose, Apalačuose, Žaliųjų kalnų masyve; aukščiausia Vermonto valstijos vieta. Stūkso 30 km į šiaurės rytus nuo Berlingtono. Aukštis – 1339 (ar 1340)„Mt Mansfield Highest Point“. NGS Data Sheet. metrai. Mansfildo kalną sudaro keletas viršūnių, kurios, žvelgiant iš šalies, primena veido profilį. Tos viršūnės ir vadinamos pagal veido dalis – Adomo Obuolys, Kakta, Nosis, Viršutinė ir Apatinė Lūpos, Smakras (aukščiausioji dalis). Vakaruose paviršius nuo kalno leidžiasi 1200 m, iki Šampleino ežero.

Kalnas pavadintas pagal anksčiau jo papėdėje buvusį Mansfildo miestelį (1839 m. jo teritoriją pasidalino Anderhilo ir Stou miesteliai). Kalnas patenka į Mansfildo kalno nacionalinį mišką, plėtojamas žiemos sportas. Per keterą eina Apalačų nacionalinė vaizdingoji trasa.

 Šaltiniai 

Kategorija:Apalačai
Kategorija:Vermontas